## Pravilnik o tehničkom nadzoru električnih postrojenja, instalacija i uređaja namijenjenih za rad u prostorima ugroženim eksplozivnom atmosferom

### NN 2/2002 (8.1.2002.), Pravilnik o tehničkom nadzoru električnih postrojenja, instalacija i uređaja namijenjenih za rad u prostorima ugroženim eksplozivnom atmosferom

# DRŽAVNI ZAVOD ZA NORMIZACIJU I MJERITELJSTVO

71

Na teme­lju članka 36. stavka 3. Zakona o normizaciji (»Narodne novine«
broj 55/96.) ravnate­lj Državnog zavoda za normizaciju i mjerite­ljstvo, donosi

## PRAVILNIK

### O TEHNIČKOM NADZORU ELEKTRIČNIH POSTROJENJA, INSTALACIJA I UREĐAJA NAMIJENJENIH ZA RAD U PROSTORIMA UGROŽENIM EKSPLOZIVNOM ATMOSFEROM

I. OPĆE ODREDNICE

Članak 1.

Ovim pravilnikom propisuje se način obav­lja­nja tehničkog nadzora nad
postroje­njima, uređajima, opremom i drugim sredstvima za rad u građevinama i
prostorima ugroženim eksplozivnom atmosferom plinova, para, maglica i prašine
sa zrakom (u da­lj­njem tekstu: ugrožen prostor) te instalacijama koje postroje­nja,
uređaje, opremu i druga sredstva rada povezuju u funkcionalnu cjelinu (u da­lj­njem
tekstu: posebna oprema), a nalaze se u ugroženom prostoru ili imaju utjecaj na
instalacije u ugroženom prostoru kao i obaveze poslodavca i posloprimca u
pogledu sigurnosti i zaštite zdrav­lja posloprimca u prostoru ugroženom
eksplozivnom atmosferom.

Tehnički nadzor obuhvaća:

1. pre­gled i ocjenu
dokumentacije na teme­lju koje se izgrađuje postroje­nje s posebnom opremom

2. pre­gled i ocjenu postroje­nja
prije pušta­nja u pogon

3. nadzor nad posebnom
opremom u uporabi kod korisnika (funkcionalnost protueksplozijske zaštite,
održava­nje i dr.)

4. nadzor nad pravnim i
fizičkim osobama za proizvod­nju posebne opreme

5. nadzor nad pravnim i
fizičkim osobama koje izvode električne instalacije, obav­ljaju popravke,
održava­nje, obnovu i/ili pre­grad­nju posebne opreme

6. nadzor nad obavezama
poslodavca i posloprimca.

Odredbe ovog pravilnika ne
primje­njuju se na:

– uređaje i opremu iz
područja medicine koji služe za neposrednu obradu pacijenata

– uređaje za uporabu plina u
domaćinstvima instalirane snage ispod 50 kW

– uporabu prijevoznih
sredstava pomorskog, riječnog, šinskog i zračnog prometa kada se ne nalaze u
ugroženom prostoru

– na uređaje i opremu koju
upotreb­ljava Hrvatska vojska i policija

– na uređaje i opremu namije­njenu
za zaštitu zdrav­lja.

Članak 2.

Pojmovi u ovom pravilniku
imaju s­ljedeće znače­nje:

– *posebna oprema*
smatra se da je oprema, uređaji, sustavi, instalacije i prenosive sastavnice za
stacionarnu ili prenosivu uporabu, koje se upotreb­ljavaju za uprav­lja­nje,
proizvod­nju, prijenos, skladište­nje, mjere­nje, re­gulaciju, pretvorbu,
potroš­nju ili preradbu gradiva, odnosno energije, a koji se postav­ljaju u
ugrožen prostor te mogu biti uzročnici pa­lje­nja ili koji sadrže vlastiti
uzročnik pa­lje­nja smjese plina, para i prašine sa zrakom.

– *postroje­nje* je skup
uređaja, opreme i sredstava koji su povezani instalacijama u jedan ili više
sustava te zajedno čine tehnološku cjelinu.

– *ugrožen prostor,*
pojam je definiran u hrvatskim normama HRN EN 60079-10 i HRN IEC 61241-3.

– eksplozivna atmosfera i
ostali pojmovi rab­ljeni u ovom pravilniku definirani su u normi HRN IEC
60050-426.

Članak 3.

Tehnički nadzor posebne
opreme može biti osnovni, redovni, kontrolni i izvanredni.

Osnovni nadzor se obav­lja:

– nad dokumentacijom za
izgrad­nju postroje­nja koje se nalazi u ugroženom prostoru i u kojem se
upotreb­ljava posebna oprema

– prije pušta­nja u rad
postroje­nja koje se nalazi u ugroženom prostoru i u kojem je ugrađena posebna
oprema

– kada tip posebne opreme
nije bio odobren za uporabu

– kada je mije­njana namjena
ugroženih prostora u građe­vinama ili se proširuje kapacitet postroje­nja kojim
se mije­nja ugrožen prostor u građevini ili povećava kapacitet postroje­nja
kojim se utječe na promjene veličina zona opasnosti

– kada se obav­ljaju veći
popravci i prilagodbe posebne opreme kojim se mije­njaju svojstva i značajke te
opreme.

Redovni nadzor obav­lja se
nad postroje­njima u uporabi i na ugrađenoj posebnoj opremi radi utvrđiva­nja
odgovara li posebna oprema uvjetima i zahtjevima, odnosno propisima u pogledu
tehničke i konstrukcijske sigurnosti koji su bili traženi, odnosno na snazi
prilikom pušta­nja u rad nakon izgrad­nje ili rekonstrukcije.

Kontrolni nadzor obav­lja se
radi utvrđiva­nja da li su otklo­njeni nedostaci utvrđeni u osnovnom i/ili
redovnom nadzoru, a u rokovima koji su određeni za otkla­nja­nje utvrđenih
nedostataka u redovnom nadzoru.

Izvanredni nadzor obav­lja
se:

– nakon pretrp­ljene havarije
postroje­nja ili dijela postroje­nja u kojem se nalazi posebna oprema

– na zahtjev nadležnog tijela
inspekcije

– nakon većih popravaka i/ili
prepravaka za koje se ne zahtijeva osnovni nadzor

– na zahtjev korisnika
posebne opreme.

Članak 4.

Tehnički nadzor nad pravnim i
fizičkim osobama za proiz­vod­nju, izvođe­nje električnih instalacija, održava­nje,
popravak, obnovu i/ili pre­grad­nju posebne opreme provodi se kao osnovni
tehnički nadzor prije započi­nja­nja aktivnosti i kao redovni teh­nički nadzor
u tijeku aktivnosti.

Članak 5.

Redovni tehnički nadzor obav­lja
se najma­nje jednom u tri godine.

Rok iz stavka 1. ovog članka
može biti i kraći ako se posebna oprema nalazi u agresivnoj atmosferi koja
bitno utječe na zadržava­nje projektiranih ili propisanih svojstava posebne
opreme, ali ne kraći od jedne godine.

Članak 6.

Prilikom obav­lja­nja tehničkog
nadzora, ovlaštena pravna oso­ba odnosno Državni zavod za normizaciju i mjerite­ljstvo
– S-komisija (u da­lj­njem tekstu: Zavod) može:

1. zahtijevati izmjenu u
tehničkoj dokumentaciji glede uskla­điva­nja te dokumentacije s propisima i
normama

2. zahtijevati dopunu
dokumentacije kada se iz nje ne može pouzdano utvrditi da li je ista izrađena
sukladno propisima i normama

3. zahtijevati od pravne i
fizičke osobe koja proizvodi, izvodi električne instalacije, održava, poprav­lja,
obnav­lja i/ili pre­gra­đuje posebnu opremu da ukloni sve nedostatke koji su
utvrđeni tehničkim nadzorom

4. tražiti od nadležne
inspekcije da naredi proizvođaču posebne opreme povlače­nje s tržišta one
posebne opreme koja nije sukladna potvrđenoj (certificiranoj) opremi ili nije
potvrđena (certificirana)

5. zahtijevati od izvođača
radova i korisnika da otkloni nedostatke koji bitno narušavaju sigurnost pri
uporabi posebne opreme

6. izdati miš­lje­nje o
načinu i uvjetima uporabe, načinu odr­ža­va­nja i kontroli posebne opreme u
ugroženom prostoru.

O ostalim utvrđenim
nedostacima iz stavka 1. ovoga članka koji narušavaju sigurnost, javna ustanova
izvješćuje nadležno tijelo inspekcije glede postupa­nja sukladno ovlašte­njima
po posebnim zakonima.

Za utvrđene nedostatke koji
predstav­ljaju neposrednu opasnost za život, zdrav­lje i materijalna dobra iz
stavka 1. točke 5. ovoga članka ovlaštena osoba u javnoj ustanovi može usmeno
narediti otkla­nja­nje utvrđenih nedostataka, a o tom će obavijestiti nadležno
tijelo inspekcije koje će rješe­njem narediti otkla­nja­nje tih nedostataka.

Članak 7.

O tehničkom nadzoru sastav­lja
se zapisnik u koji se unose sve či­njenice koje se utvrđuju prilikom tehničkog
nadzora, a koji po sadržaju i formi mora udovo­ljavati odredbama Zakona o općem
upravnom postupku.

Na teme­lju zapisnika iz
stavka 1. ovoga članka ovlaštena pravna osoba ili Zavod koja provodi tehnički
nadzor izdaje nalaz ili miš­lje­nje s prijedlogom mjera za otkla­nja­nje
utvrđenih nedostataka.

Nalaz ili miš­lje­nje iz
stavka 2. ovoga članka naziva se dokument o protueksplozijskoj zaštiti (u da­lj­njem
tekstu: ex-dokument).

Ex-dokument za postroje­nja
sadrži tehnički nalaz o:

– klasifikaciji ugroženoga
prostora

– električnim uređajima
energetike i instrumentacije

– električnim instalacijama
energetike i instrumentacije

– održava­nju.

Ex-dokument za pravne i
fizičke osobe koje obav­ljaju poslove proizvod­nje, izvođe­nja električnih
instalacija, održava­nja, popravaka, obnove i/ili pre­grad­nje posebne opreme
sadrži tehnički nalaz o osposob­ljenosti za obav­lja­nje ovih radova.

Nalaz i zapisnik ovlaštena
pravna osoba odnosno Zavod dostav­lja pravnoj ili fizičkoj osobi kod koje je
obav­ljen tehnički nadzor i nadležnom tijelu inspekcije glede postupa­nja u
skladu s ovlašte­njima po posebnim zakonima.

II. TEHNIČKI NADZOR PROJEKTNE DOKUMENTACIJE

Članak 8.

Tehnički nadzor
projektne dokumentacije provodi se kao osnovni nadzor, a obav­lja se na zahtjev
investitora, projektanta ili nadležne inspekcije.

Tehničkim nadzorom
projektne dokumentacije provjerava se:

– jesu li dobro
projektirane (određene) zone opasnosti od eksplozije u odnosu na izvore
opasnosti i ventilaciju

– jesu li odabrani
podobni električni uređaji, oprema i sredstva koji se ugrađuju u ugroženi
prostor ovisno zonama opasnosti i području primjene (nadzemno ili podzemno)

– je li
projektirana ventilacija djelotvorna glede sma­nje­nja ugroženog prostora

– jesu li izabrane
mjere za sma­nje­nje ili ukida­nje pojedinih zona opasnosti učinkovite

– je li odabrana
odgovarajuća zaštita od kratkog spoja, preoptereće­nja i zem­ljospoja

– jesu li u
projektnoj dokumentaciji predviđena sva potrebna mjere­nja radi dokaziva­nja
ispravnosti instalacije prije ­njezina pušta­nja u pogon.

III. TEHNIČKI NADZOR POSTROJENJA PRIJE PUŠTANJA U POGON

Članak 9.

Tehnički nadzor prije pušta­nja postroje­nja u
pogon provodi se kao osnovni nadzor.

Tehničkim nadzorom postroje­nja prije ­nje­gova
pušta­nja u rad provjerava se:

– podobnost
projektiranih zona opasnosti od eksplozije u odnosu na trajne ili povremene
izvore opasnosti

– ugrađeni
električni uređaji, oprema i sredstva u ugroženi prostor glede ­njihove
podobnosti u ovisnosti o zonama opasnosti i području primjene (nadzemne ili
podzemne) te ­njihovo prik­ljučiva­nje na instalacije

– učinkovitost
instalirane ventilacije glede projektiranih parametara kad je ona uvjet za sma­nje­nje/izostanak
ugroženog prostora

– učinkovitost
izabranih mjera za sma­nje­nje ili ukida­nje pojedinih zona opasnosti

– učinkovitost
zaštite od kratkog spoja, preoptereće­nja, zem­ljospoja i prenapona

– sustav uzem­lje­nja
(odgovarajući sustav mreže, neprekinutost, propisani otpori uzem­ljivača ili
spojeva i sl.).

IV. TEHNIČKI NADZOR POSEBNE OPREME U UPORABI KOD KORISNIKA

Članak 10.

Tehnički nadzor posebne opreme u uporabi kod korisnika obav­lja se kao
redovni tehnički nadzor.

Tehnički nadzor iz stavka 1. ovoga članka obav­lja se nad građevinama i
postroje­njima u kojima je ugrađena posebna oprema koja se nalazi u ugroženom
prostoru, a ­njime se provjerava:

– klasifikacija ugroženog prostora

– sta­nje protueksplozijske zaštite električnih uređaja i opreme

– električne i druge instalacije koje se nalaze u ugroženom prostoru ili
imaju utjecaj na ugroženi prostor.

Pored provjere iz stavka 2. ovoga članka tehničkim nadzorom posebne
opreme u uporabi kod korisnika utvrđuju se:

– opći tehnički podaci za
identifikaciju građevina ili dijelova građevina nad kojima se obav­lja tehnički
nadzor te sta­nje dokumentacije vezane za posebnu opremu

– tehnološki postupci koji se
obav­ljaju u građevini ili dijelu građevine

– sta­nje instalacije u
odnosu na projektiranu

– osposob­ljenost osoba koje
održavaju posebnu opremu.

Članak 11.

Klasifikacija ugroženog
prostora prilikom tehničkog nadzora obuhvaća:

– utvrđiva­nje svih čimbenika
koji utječu na klasifikaciju ugroženog prostora

– pre­gled grafičke
klasifikacije ugroženog prostora te usporedba projektiranih zona opasnosti sa
stvarnim zonama

– provjera izvora opasnosti
(proračun koncentracije eksplozivne smjese) te provjera učinkovitosti
ventilacije u ugroženom prostoru kojim se sma­njuju ili ukidaju zone opasnosti.

Zahtjevima iz stavka 1. ovog
članka smatra se da je udovo­ljeno ako se prilikom tehničkog nadzora razredbe
ugroženog prostora utvrdi da je klasifikacija provedena sukladno normama HRN EN
60079-10 i HRN IEC 61241-3.

Norme iz stavka 2. ovog
članka primje­njuju se na klasifikaciju ugroženog prostora koja je obav­ljena
nakon stupa­nja na snagu ovog Pravilnika, a na ostale klasifikacije ugroženog
prostora primje­njuju se norme iz stavka 2. ovog članka, ako su za korisnika
povo­ljnije ili norme koje su vrijedile kad je klasifikacija obav­ljena pri
projektira­nju, odnosno pušta­nja u pogon postroje­nja.

Članak 12.

Tehnički nadzor nad
protueksplozijski zaštićenim električ­nim uređajima i opremom obuhvaća provjeru
svih parametara protueksplozijske zaštite uređaja, sastavnica ili sustava te ­njihovu
prikladnost glede klasifikacije ugroženog prostora.

Pored navedenog u stavku 1.
ovoga članka tehničkim nadzorom mora se provjeriti održava­nje
protueksplozijski zaštićenih električnih uređaja i opreme sukladno normi HRN
IEC 60079-17, kao i izvođenje električnih instalacija prema normama HRN IEC
60079-14, HRN IEC/TR 60079-13, HRN IEC 61241-1-2, HRN EN 50176 i HRN EN 50177,
i pušta­nja u pogon prema normi HRN IEC 60079-17, odnosno ocje­njuje osposob­ljenost
pravnih i fizičkih osoba za obav­lja­nje tih poslova.

Kod složenijih sustava,
tehničkom nadzoru podliježe i teh­nič­ka dokumentacija radi utvrđiva­nja
usklađenosti iste s izvedenim, odnosno postojećim sta­njem glede protueksplozijske
zaštite.

Članak 13.

Tehničkim nadzorom izvedenih električnih instalacija koje se nalaze u
ugroženom prostoru provjerava se:

– zaštita od atmosferskog
praž­nje­nja

– zaštita od preoptereće­nja

– zaštita od kratkog spoja i
zem­ljospoja

– način polaga­nja kabela ili
ožiče­nja

– cjelovitost uzem­lje­nja
(inte­gritet uzem­ljivača i mreže uzem­lje­nja)

– prikladnost izvora napaja­nja,
strujnih krugova i sigurnosnih barijera

– odvojenost Exi i ne Exi
krugova

– izvedba prik­ljučaka i
razvoda instalacije

– izjednače­nje potencijala

– analiza sustava ako je
prikladno i

– održava­nje električne
instalacije sukladno propisima i normama.

Za provjeru u smislu stavka
1. ovoga članka korisnik elek­trič­ne instalacije obvezan je staviti na
raspolaga­nje ovlaštenim djelatnicima ovlaštene pravne osobe odnosno Zavoda
poje­dno­stav­ljenu jednopolnu shemu s potrebnim parametrima (kao što je
impedancija kabela mreže, impedancija mreže isporučite­lja u točki prik­ljuče­nja
i dr.).

Prilikom tehničkog nadzora
izvedenih električnih instalacija obav­lja se provjera ­njene sukladnosti s
normama HRN IEC 60079-14, HRN IEC/TR 60079-13, HRN IEC 61241-1-2, HRN EN 50176
i HRN EN 50177, za instalacije koje su izgrađene nakon stupa­nja na snagu ovog
Pravilnika, a na ostalim instalacijama s normama koje su vrijedile kad je
instalacija projektirana, odnosno puštena u pogon.

V. TEHNIČKI NADZOR PROIZVODNJE POSEBNE OPREME

Članak 14.

Tehnički nadzor proizvod­nje posebne opreme je
ocjena proizvođača radi postiza­nja propisane razine kakvoće i pouzdanosti
proizvedene posebne opreme te udovo­ljava­nje zahtjevima iz potvrde tipa
proizvoda.

Pri tehničkom
nadzoru proizvod­nje provjerava se:

– organizacija i
sustav osigura­nja kakvoće

– razina
organizacije tehničke kontrole proizvođača te nezavisnost odlučiva­nja

– organizacija
tehničke kontrole i osigura­nja kakvoće pro­izvoda što uk­ljučuje, ulaznu
kontrolu i skladište­nje ulaznih gradiva i proizvoda, tehnološku kontrolu i
skladište­nje sklopova i završnu kontrolu proizvoda i otpremu te skladište­nja

– sredstva
kontrole i ­njihovo održava­nje (umjerava­nje)

– tehnologiju rada tehničke kontrole i uvjete
rada

– stručnost djelatnika i odgovornih osoba

– izvješća o pojedinačnom ispitiva­nju
proizvoda

– način označiva­nja proizvoda i postav­lja­nje
označenih pločica i znakova i

– sve ostale či­njenice i okolnosti koje mogu
utjecati na kakvoću i pouzdanost proizvoda.

VI. TEHNIČKI NADZOR IZVOĐENJA ELEKTRIČNIH INSTALACIJA, ODRŽAVANJA,
POPRAVKA, OBNOVE I PREGRADNJE POSEBNE OPREME

Članak 15.

Tehnički nadzor izvođe­nja električnih instalacija, održava­nja,
popravaka, obnove i pre­grad­nje posebne opreme obav­lja se nad pravnim i
fizičkim osobama koje obav­ljaju navedene poslove.

Pri tehničkom nadzoru pravne
i fizičke osobe koja izvodi električne instalacije, održava­nje, obav­lja
popravak, obnovu i/ili pre­gled posebne opreme utvrđuje se da li pravna ili
fizička osoba:

– ima odgovarajuća sredstva za taj posao

– ima stručno osposob­ljeno osob­lje

– ima propisane postupke koje je odobrila ovlaštena pravna osoba odnosno
Zavod

– upotreb­ljava neke usluge drugih pravnih i fizičkih osoba te zadovo­ljavaju
li one uvjete iz ovog stavka

– obav­lja izvođe­nje električnih instalacija sukladno normama HRN IEC
60079-14, HRN IEC/TR 60079-13, HRN IEC 61241-1-2, HRN EN 50176 i HRN EN 50177

– obav­lja održava­nje iz članka 12. ovog Pravilnika

– obav­lja popravak i pre­grad­nju sukladno propisima i hrva­t­skim
normama

– označuje poprav­ljenu ili obnov­ljenu posebnu opremu sukladno
propisima odnosno hrvatskim normama

– izda­je odgovarajuće izvješće o obav­ljenim radovima te ispitni list o
provedenom ispitiva­nju

– upotreb­ljava gradivo i dijelove za popravak i obnovu koje je odobrio
proizvođač odnosno ovlaštena pravna osoba ili Zavod

– pri popravku i obnovi bitnih dijelova za
primije­njenu vrstu protueksplozijske zaštite traži ocjenu ispravnosti od
proizvođača za domaće proizvode, a za uvezene od ovlaštene pravne osobe odnosno
Zavoda

– obav­lja pre­grad­nju posebne opreme uz
odobre­nje ovlaštene pravne osobe odnosno Zavoda

– propisuje sve radove na posebnoj opremi.

Uz navedeno u stavku 2. ovog članka tehničkim
nadzorom nad pravnim ili fizičkim osobama koje izvode električne instalacije,
održava­nje, obav­ljaju popravak, obnovu i/ili pre­grad­nju posebne opreme
utvrđuje se obav­ljaju li se ti radovi sukladno normi HRN IEC 60079-19.

Članak 16.

Proizvođač koji obav­lja popravak, obnovu ili pre­grad­nju proizvoda
koje sam proizvodi ne podliježe odredbama članka 15. ovog Pravilnika.

VII. OBVEZE POSLODAVCA ZA ZAŠTITU ZDRAVLJA I SIGURNOSTI POSLOPRIMCA

Članak 17.

Radi pobo­ljša­nja zaštite zdrav­lja i sigurnosti posloprimca u prostoru
koji može biti ugrožen eksplozivnom atmosferom poslodavac je dužan poduzeti
mjere sprječava­nja eksplozije i zaštite od eksplozije te procijeniti opasnosti
nastanka eksplozije.

Članak 18.

U prostorima gdje se
eksplozivna atmosfera može pojaviti poslodavac je dužan:

1. Provesti klasifikaciju
prostora u kojima se može pojaviti eksplozivna atmosfera u zonama prema Prilogu
I.

2. Osigurati da su primije­njeni
minimalni zahtjevi sadržani u Prilogu II. u prostorima koji su obuhvaćeni
Prilogom I.

3. Označiti na pristupnim
mjestima znakovima upozore­nja prostore u kojima se može pojaviti eksplozivna
atmosfera u mjeri da ugrožava sigurnost i zdrav­lje posloprimca sukladno
Prilogu III.

Članak 19.

Ako su na istom radnom
prostoru (radilištu) nazočni posloprimci iz nekoliko pravnih osoba svaki od
poslodavaca odgovoran je za rad­nje koje poduzima.

Pojedinačne odgovornosti koordinira poslodavac koji je odgovoran za
radni prostor (radilište) sukladno važećim propisima kao i za provedbu svih
sigurnosnih i za zdrav­lje potrebnih mjera radi zaštite posloprimca.

Način, ci­lj i mjere koordinacije uredit će poslodavac zadužen za
koordinaciju priručnikom o protueksplozijskoj zaštiti (u da­lj­njem tekstu: Ex
priručnik)

Članak 20.

Ex priručnik mora posebno iskazati:

– da su opasnosti od eksplozije utvrđene i procije­njene

– da se primje­njuju odgovarajuće mjere koje osiguravaju ostvare­nje ci­ljeva
ovog Pravilnika

– koji su prostori podije­ljeni u zone prema Prilogu I.

– u kojim prostorima se primje­njuju minimalni zahtjevi prema Prilogu
II.

– da su radna mjesta i sredstva za rad uk­ljučujući i sredstva
obavješćiva­nja upotreb­ljavana i održavana po pravilima sigurnosti

– da se sukladno propisima primje­njuju mjere za sigurno korište­nje
sredstava za rad.

Ex priručnik mora se načiniti prije početka rada te ga treba
prilagođavati ako radni prostor, sredstva za rad ili organizacija rada pretrpe
značajnije promjene prošire­nja ili premješta­nje.

VIII. PRIJELAZNE I ZAVRŠNE ODREDBE

Članak 21.

Proizvođač ili poprav­ljač, uvoznik ili
korisnik posebne opreme obvezni su ovlaštenoj pravnoj osobi ili Zavodu
podnijeti zahtjev za obav­lja­nje tehničkog nadzora o proizvod­nji, popravku,
ispitiva­nju i uporabi posebne opreme.

Članak 22.

Donoše­njem ovog
Pravilnika prestaje važiti Pravilnik o tehničkom nadzoru električnih postroje­nja,
instalacija i uređaja namije­njenih za rad u prostorima ugroženim eksplozivnom
atmosferom (»Narodne novine« br. 69/98 i 148/99) osim odredaba koje se odnose
na početak računa­nja roka za obav­lja­nje redovnog tehničkog nadzora.

Iznimno od odredbe
stavka 1. ovog članka redovni tehnički nadzor posebne opreme u uporabi kod
korisnika, koja se koristila prije donoše­nja Pravilnika iz stavka 1. ovog
članka mora se obaviti do 31. prosinca 2004. godine pod uvjetom da je obav­ljen
tehnički nadzor održava­nja svake godine kojim je utvrđeno da je sta­nje
usklađeno s propisima i normama iz područja protueksplozijske zaštite u skladu
s člankom 12. stavak 2. ovog Pravilnika.

Članak 23.

Sredstva za rad
koja su u uporabi u prostorima u kojima se može pojaviti eksplozivna atmosfera
moraju se do 30. lip­nja 2003. godine uskladiti sa zahtjevima navedenim u
Prilogu II. odje­ljak A koji je sastavni dio ovog Pravilnika ukoliko drugim
propisima nije drugačije određeno, odnosno ako se stav­ljaju u uporabu nakon
navedenog roka moraju odgovarati zahtjevima navedenim u Prilogu II. odje­ljak A
i B.

Prostori u kojima
se može pojaviti eksplozivna atmosfera moraju se uskladiti s odredbama ovog
Pravilnika najkasnije do 30. lip­nja 2003. godine.

Članak 24.

Ovaj pravilnik
stupa na snagu osmog dana od dana objave u »Narodnim novinama«.

Klasa:
011-02/01-02/26
Urbroj: 558-06/1-01-1
Zagreb, 27. prosinca 2001.

Ravnate­lj
**dr. sc. Jakša Topić, dipl. ing**., v. r.

PRILOG I

KLASIFIKACIJA
PROSTORA U KOJIMA SE MOŽE POJAVITI EKSPLOZIVNA ATMOSFERA

1. Uvodne primjedbe

Klasifikacija prostora mora se primijeniti na prostore u kojima moraju
biti poduzete sljedeće mjere:

Sprječava­nje eksplozije i zaštita od eksplozije

S ci­ljem sprječava­nja nastanka eksplozije i osigura­nja mjera zaštite
od eksplozije, poslodavac mora poduzeti odgovarajuće tehničke i/ili
organizacijske mjere, koje su primjerene vrsti pogona, zavisno o prioritetu i u
sukladnosti sa sljedećim teme­ljnim načelima:

– sprječava­nje stvara­nja eksplozivne atmosfere, ili gdje to nije
dopušteno zbog prirode same aktivnosti,

– sprječava­nje zapa­lje­nja
eksplozivne atmosfere i

– ublažiti štetno djelova­nje
učinka eksplozije, da bi se osiguralo zdrav­lje i sigurnost posloprimca.

Gdje je to potrebno, ove se
mjere moraju kombinirati s mjerama protiv šire­nja eksplozije i/ili biti ­njima
nadopu­njene; moraju biti redovito preispitivane, a u svakom slučaju kada
nastanu značajnije promjene.

Procjena opasnosti nastanka
eksplozije

(1) U okviru svojih obveza poslodavac mora
procijeniti posebne opasnosti, koje nastaju uslijed eksplozivne atmosfere, pri
čemu mora uzeti u obzir najma­nje:

– vjerojatnost da
će se pojaviti eksplozivna atmosfera i ­njezino traja­nje,

– vjerojatnost
postoja­nja, aktivira­nja i djelotvornosti izvora pa­lje­nja, uk­ljučujući
elektrostatske naboje,

– opremu, upotreb­ljene
supstance, postupke i ­njihova moguća međusobna djelova­nja:

– odmjera
predviđenih efekata.

Opasnost nastanka
eksplozije treba procijeniti u ­njezinoj sveukupnosti.

(2) Područja, koja
su preko otvora povezana ili bi mogla biti povezana s područjima, u kojima bi
mogla nastati eksplozivna atmosfera, moraju se također uzeti u obzir prilikom
procje­njiva­nja opasnosti nastanka eksplozije.

2. Prostori u kojima se
eksplozivna atmosfera može pojaviti

Ugroženim prostorom u smislu ovog Pravilnika
smatra se prostor u kojem se eksplozivna atmosfera može pojaviti u takvom opse­gu,
da zahtijeva posebne mjere predostrožnosti za zaštitu zdrav­lja i sigurnosti
posloprimaca.

Zapa­ljive i/ili gorive supstance se smatraju
kao tvari, koje mogu tvoriti eksplozivnu atmosferu, sve dok se istraživa­njem ­njihovih
svojstava ne pokaže da u smjesi sa zrakom nisu u sta­nju nezavisno izazvati
eksploziju.

3. Podjela ugroženih
prostora

Ugroženi prostori, dijele se u zone na osnovu
učestalosti i traja­nja pojave eksplozivne atmosfere.

Opse­g poduzetih
mjera sukladno Prilogu II. odje­ljak A određen je podjelom na zone:

*Zona 0*

Prostor, u kojem
je eksplozivna atmosfera, kao mješavina gorive tvari u obliku plina, pare ili
maglice sa zrakom, stalno ili duže vrijeme ili često prisutna.

*Zona 1*

Prostor, u kojem
se povremeno za vrijeme normalnog rada može stvoriti eksplozivna atmosfera, kao
mješavina gorive tvari u obliku plina, pare ili maglice sa zrakom.

*Zona 2*

Prostor, u kojem
se ne očekuje, da će se eksplozivna atmosfera, kao mješavina gorive tvari u
obliku plina, pare ili maglice sa zrakom, pojaviti, a ako se pojavi traje samo
kratko.

*Zona 20*

Prostor, u kojem se
eksplozivna atmosfera u obliku oblaka gorive prašine u zraku pojav­ljuje stalno
ili duže vrijeme ili je često prisutna.

*Zona 21*

Prostor, u kojem se
eksplozivna atmosfera u obliku oblaka gorive prašine u zraku može povremeno pojaviti
u normalnim uvjetima rada.

*Zona 22*

Prostor, u kojem se
eksplozivna atmosfera u obliku oblaka gorive prašine u zraku ne očekuje u
normalnim uvjetima rada, ali ako nastupi, tada samo kratkotrajno.

Opaske:

1. Slojevi, talozi i
nagomilava­nje zapa­ljive prašine treba uzeti u obzir kao svaki drugi uzrok,
koji dovodi do stvara­nja eksplozivne atmosfere.

2. »Normalnim
uvjetima rada« smatra se sta­nje pri kojemu se postroje­nje koristi unutar
svojih projektiranih parametara.

PRILOG II

A. MINIMALNI ZAHTJEVI ZA
POBOLJŠANJE SIGURNOSTI I ZAŠTITE ZDRAVLJA POSLOPRIMCA, KOJI MOŽE BITI UGROŽEN
EKSPLOZIVNOM ATMOSFEROM

*Uvodne napomene*

Zahtjevi ovog priloga se primje­njuju na:

– Prostore, koji
su svrstani među prostore s opasnošću od eksplozije prema Prilogu I, kad god
zahtijevaju značajke koriš­tenih radnih mjesta, radionica, oprema ili
supstanci, ili kad se zahtijeva zbog djelatnosti iz kojih se pojav­ljuje
opasnost uslijed pojave eksplozivne atmosfere,

– oprema u
prostorima neugroženim od eksplozije, koja je potrebna za siguran rad ili
pridonosi sigurnom radu opreme, koja se nalazi u prostoru ugroženom
eksplozijom.

1. Organizacijske mjere

1.1. Obuka posloprimca

Za radove u prostorima, koji su ugroženi
eksplozivnom atmosferom, mora poslodavac obrazovati posloprimca u vezi s
protueksplozijskom zaštitom.

1.2. Pisane upute, dozvole za rad

Ex priručnik treba urediti:

– da se rad u eksplozijski ugroženim
prostorima provodi prema pismenim uputama poslodavca;

– da se primijeni sustav dozvola za rad koji
se odnosi i na izvođe­nje opasnih poslova i poslova koji mogu postati opasni
zbog međuzavisnosti djelova­nja

Dozvole za rad mora dati odgovorna osoba za tu
funkciju prije započi­nja­nja rada.

2. Mjere protueksplozijske zaštite

2.1. Ispuštene i/ili namjerno ili nenamjerno oslobođene zapa­ljive
plinove, pare, maglice ili prašinu, koji mogu dovesti do opasnosti od
eksplozije, treba na siguran način izvesti, ili odvesti do nekog sigurnog
mjesta, a ako to nije moguće, tada ih se mora sigurno zatvoriti i spriječiti
šire­nje ili na neki drugi način učiniti bezopasnima.

2.2. U slučaju da moguća
eksplozivna atmosfera sadrži više vrsta zapa­ljivih plinova, para, magle ili
prašine, moraju se mjere zaštite postaviti prema najvećoj mogućoj opasnosti.

2.3. Pri izbje­gava­nju
opasnosti od zapa­lje­nja prema Prilogu I. također se mora obratiti pozornost i
na elektrostatsko praž­nje­nje, ako posloprimac ili radna okolina djeluju kao
nosite­lji naboja ili proizvođači naboja. Posloprimac mora biti oprem­ljen
prikladnim radnim odijelom, koje mora biti izrađeno od materijala koji ne
stvara elektrostatske naboje, uslijed koje­g bi moglo doći do zapa­lje­nja
eksplozivne atmosfere.

2.4. Postroje­nje, uređaji,
sustavi zaštite i tomu pripadni instalacijski pribor mogu biti korišteni u radu
samo onda, ako iz Ex priručnika proizlazi, da se mogu koristiti u eksplozivnoj
atmosferi na siguran način. To se jednako tako primje­njuje na sredstva za rad
i pripadajući instalacijski pribor, koja se ne smatraju napravama ili sustavom
zaštite u smislu Pravilnika o teme­ljnim zahtjevima za opremu, zaštitne sustave
i komponentne namije­njene eksplozivnoj atmosferi plinova, para, maglica i
prašina (»Narodne novine« 69/98 i 148/99), kada ­njihova primjena u nekoj
opremi može predstav­ljati potencijalni izvor zapa­lje­nja. Treba poduzeti
potrebne mjere da se izbje­gne moguća zamjena među spojnim napravama.

2.5. Mora se poduzeti sve
potrebne mjere da radni prostor, sredstva za rad, i pripadajući pridruženi
instalacijski pribor dostupan posloprimcu bude tako dizajniran, konstruiran,
složen, i instaliran i tako održavan i upotreb­ljavan, da se opasnost od
eksplozije svede na najma­nju mjeru, a u slučaju da do eksplozije ipak dođe, da
je opasnost od ­njenog prošire­nja unutar radnog prostora i/ili sredstva za rad
kontrolirana ili svedena na najma­nju moguću mjeru. U takvim radnim prostorima
moraju se poduzeti prikladne mjere kako bi se opasnost od fizičkog djelova­nja
eksplozije na posloprimce svela na najma­nju mjeru.

2.6. Ako je potrebno, posloprimce treba upozoriti optički i/ili
akustički i povući osob­lje prije ne­go se stvore uvjeti eksplozije.

2.7. Ukoliko je u
Ex priručniku to predviđeno, sredstva za povlače­nje osob­lja trebaju biti
spremna i održavana, kako bi se osiguralo da posloprimci mogu brzo i sigurno
napustiti ugrožena područja.

2.8. Prije prve uporabe
radnog prostora u kome bi moglo doći do eksplozivne atmosfere, mora biti
provjerena cjelokupna protueksplozijska sigurnost. Moraju se održavati svi
uvjeti za osigurava­nje protueksplozijske sigurnosti. Takvo ispitiva­nje moraju
provesti osobe koje su iskustveno i/ili svojim obrazova­njem osposob­ljene za
ugroženi prostor.

2.9. Ako se procijeni:

– da kvar u napaja­nju stvara
poveća­nje da­lj­nje opasnosti, mora biti moguće održava­nje opreme i zaštitnih
sustava u sigurnosnom sta­nju za rad nezavisno ostalom dijelu postroje­nja u
slučaju ispada napaja­nja,

– ručna intervencija mora
biti moguća s ci­ljem isk­ljuče­nja uređaja i zaštitnih sustava uk­ljučenih u
automatske procese, koji odstupaju od predviđenih uvjeta, s tim da to ne
obezvrijedi sigurnost. Samo kompetentni posloprimac može obaviti takvu akciju,

– u slučaju isk­ljuče­nja
napaja­nja u opasnosti, akumulirana energija se mora isprazniti sigurno i najbrže
što je moguće ili izolirati da ne predstav­lja dalje opasnost.

B. KRITERIJI ZA ODABIR UREĐAJA
I SUSTAVA ZAŠTITE

Sve dok Ex priručnik ne predviđa ništa drugo u svim se prostorima u
kojima se može pojaviti eksplozivna atmosfera, odabiru uređaji i sustavi
zaštite koji odgovaraju kate­gorijama prema odred­bama Pravilnika o teme­ljnim
zahtjevima za opremu, zaštitne sustave i komponente namije­njene eksplozivnoj
atmosferi plinova, para, maglica i prašina (»Narodne novine«, br. 69/98 i
148/99),

Sljedeće kate­gorije uređaja
moraju se upotreb­ljavati u nazna­čenim zonama, osiguravajući ­njihovu primje­njivost
za odgova­rajuće plinove, pare ili maglice i/ili prašine kao odgovarajuće:

– u zoni 0 ili zoni 20:
uređaji kate­gorije 1

– u zoni 1 ili zoni 21:
uređaji kate­gorije 1 ili kate­gorije 2

– u zoni 2 ili zoni 22:
uređaji kate­gorije 1 ili kate­gorije 2 ili kate­gorije 3.

PRILOG III

Znak upozore­nja za označava­nje područja u kojima se može pojaviti
eksplozivna atmosfera, prema članku 18. točka 3. ovog Pravilnika:

![](dodatni/357861.gif)

Upozore­nja za označava­nje područja u kojima
se može pojaviti eksplozivna atmosfera.

Napomene za razlikova­nje:

– oblik: trokut

– crna slova na žutoj podlozi, crni obrub (sigurnosna žuta
boja mora zauzimati najma­nje 50% površine znaka).

Pravilnik, NN 2/2002-71